শুনলে অবাক হয়ে যেতে হবে। ভূমিকম্পে ভেঙে পড়া এক বিল্ডিংয়ের ধ্বংসাবশেষ থেকে উদ্ধার করা হল আট মাসের এক শিশুকে। উদ্ধারকারীরা এই অসাধ্যসাধন করেছেন। বিশাল ধ্বংসস্তূপের মধ্যেও কিন্তু জীবনের জয়গান শোনা গিয়েছে। ধ্বংসাবশেষ থেকে উদ্ধার করা হয়েছে এক শিশুকে। সেই শিশুটি দিব্যি বেঁচে রয়েছে। তাকে হাসপাতালে পাঠানোও হয়। এই অবিশ্বাস্য ঘটনাটি ঘটেছে কোথায় জানেন? জাপানে। বৃহস্পতিবার ভূমিকম্পে কেঁপে ওঠে জাপানের কুমামোতো শহর। প্রাকৃতিক এই তাণ্ডবে প্রাণ গিয়েছে একাধিক। ধ্বংস হয়েছে বহু বাড়িঘর। তার মধ্যেও অস্বাভাবিক ভাবে বেঁচে ফিরেছে সেই শিশুটি। অলৌকিক বোধহয় একেই বলে।